ธงชาติเติร์กเมนิสถาน

**[[ธงชาติ]][[เติร์กเมนิสถาน]]** (; ) แบบที่ใช้อยู่ในขณะนี้ เริ่มใช้อย่างเป็นทางการเมื่อวันที่ 24 มกราคม พ.ศ. 2544 กล่าวกันว่า ธงนี้เป็นธงชาติที่มีรายละเอียดในธงมากที่สุดในโลก

## การออกแบบ
### รายละเอียด
ลักษณะของธงนี้ เป็นธงพื้นสีเขียว ที่ใกล้ด้านคันธงนั้นคั่นด้วยแถบสีแดงตามแนวตั้ง ภายในมีลวดลายพรมอย่างที่เรียกว่า กุล (Gul) วางเรียงกันจากบนลงล่าง รวม 5 ลาย เบื้องล่างล้อมด้วยช่อใบมะกอกไขว้ ถัดออกไปจากแถบสีแดงทางด้านปลายธงตอนบนนั้น มีรูปจันทร์เสี้ยวข้างขึ้นและดาวห้าแฉก 5 ดวง รูปเหล่านี้เป็นสีขาว.

### สี

### ความหมาย
เหตุที่เลือกใช้สีเขียวและและสีแดงในธงชาตินี้ เป็นเพราะว่าสีดังกล่าวเคยใช้เป็นสีศักดิ์สิทธิ์ในประวัติศาสตร์ชาวเติร์ก ส่วนรูปจันทร์เสี้ยวข้างขึ้น มีนัยความหมายถึงความหวังในอนาคตอันสดใสของประเทศชาติ และ รูปดาว 5 ดวงนั้น เป็นสัญลักษณ์แทนจังหวัดทั้ง 5 แห่ง ของเติร์กเมนิสถาน อันได้แก่ จังหวัดอาฮัล จังหวัดบัลกัน จังหวัดดัชโฮวุซ จังหวัดเลบัป และจังหวัดมารืย  

ความหมายอีกนัยหนึ่งของรูปดาว 5 ดวง สื่อถึง สสารทั้ง 5 ได้แก่ ของแข็ง, ของเหลว, แก๊ส, พลาสมา, และ คริสตัล อันเป็นอายตนะทั้ง 5 ของรูปรสสัมผัส ได้แก่ แสง, เสียง, รสชาติ, กลิ่น, และ อารมณ์. โดยรวมแล้ว รูปจันทร์เสี้ยวข้างขึ้น ประกอบดาว 5 ดวงหมายถึง อนาคตอันสดใสของชาวเติร์กเมน.

รูปช่อมะกอกที่อยู่ทางเบื้องล่างของลวดลายทั้ง 5 นั้น เป็นส่วนที่ดูแปลกมากส่วนหนึ่งในธงนี้ เพราะเป็นสิ่งที่เพิ่มเข้ามาโดยขัดต่อกฎของวิชาการผูกตราสัญลักษณ์ (Heraldry) สิ่งนี้เพิ่มเข้ามาในภายหลัง เพื่อแทนความหมายว่า ประเทศนี้อยู่ในสถานะเป็นกลางอย่างถาวร (status of permanent neutrality) ซึ่งได้รับการรับรองจากที่ประชุมของสหประชาชาติ เมื่อวันที่ 12 ธันวาคม ค.ศ. 1995

ก่อนหน้าที่ประเทศนี้จะได้รับเอกราชจากสหภาพโซเวียตในปี ค.ศ. 1991 ธงของเติร์กเมนิสถานจะมีลักษณะใกล้เคียงกับประเทศอื่นๆ ที่อยู่ภายใต้การปกครองของสหภาพโซเวียต หลังได้รับเอกราชแล้ว จึงได้ประกาศใช้ธงชาติใหม่ที่ลักษณะคล้ายคลึงกับธงชาติในปัจจุบัน ในวันที่ 19 กุมภาพันธ์ พ.ศ. 2535 ต่อมาจึงมีการเปลี่ยนแปลงแบบธงอีกครั้งใน พ.ศ. 2540 ก่อนจะเปลี่ยนเป็นธงชาติแบบปัจจุบันใน พ.ศ. 2544

ลวดลายทั้ง 5 ลายบนแถบสีแดง ซึ่งปรากฏอยู่ในตราแผ่นดิน และ ธงชาติ หมายถึงชนชาติหลัก 5 ชนชาติในประเทศ อันได้แก่ (เรียงลำดับจากบนล่าง) ชาวเตกเก (Teke หรือ Tekke) ชาวโยมุด (Yomut หรือ Yomud) ชาวอาซารี (Arsary หรือ Ersary) ชาวโชว์ดูร์ (Chowdur หรือ Choudur) และ ชาวซารีก (Saryk หรือ Saryq) ส่วนชาวซาลีร์ (Salyr หรือ Salor) ซึ่งลดบทบาทลงจาการพ่ายแพ้ในสงครามก่อนที่ประเทศจะก้าวเข้าสู่ยุคใหม่ และชนชาติเล็กอื่นๆ ไม่ปรากฏสัญลักษณ์ใดๆ ในที่นี้.


File:First carpet gul from flag of Turkmenistan.svg|เตกเก
File:Second carpet gul from flag of Turkmenistan.svg|โยมุด
File:Third carpet gul from flag of Turkmenistan.svg|ซารีก
File:Fourth carpet gul from flag of Turkmenistan.svg|โชว์ดูร์
File:Fifth carpet gul from flag of Turkmenistan.svg|อาซารี


## วิวัฒนาการ


ไฟล์:Flag of Russia.svg|ธงของจักรวรรดิรัสเซียเป็นธงผืนแรกของเติร์กเมนิสถาน ธงผืนนี้ใช้มาจนถึงการปฏิวัติรัสเซีย พ.ศ. 2460.
ไฟล์:Flag of the Turkmen SSR.svg|ธงชาติสาธารณรัฐสังคมนิยมโซเวียตเติร์กเมน (พ.ศ. 2496–2534).
ไฟล์:Flag of Turkmenistan (1992–1997).svg|ธงชาติ (พ.ศ. 2535–2540) สัดส่วน 1:2
ไฟล์:Flag of Turkmenistan (1997-2001).svg|ธงชาติ (พ.ศ. 2540–2544) สัดส่วน 1:2 โดยเพิ่มช่อมะกอกสีทองด้านล่างผืนผ้า


## ดูเพิ่ม
* ธงชาติเติร์กเมนโซเวียต (ธงชาติสมัยภายใต้การปกครองของสหภาพโซเวียต)
* ตราแผ่นดินของเติร์กเมนิสถาน
* เพลงชาติเติร์กเมนิสถาน

## อ้างอิง

## แหล่งข้อมูลอื่น

* 
* ธงชาติเติร์กเมนิสถาน- Vexillographia
* Turkmenistan Pages by Ekahau 
* Photos of yurts and fabrics at TurkoTek.com (rug enthusiasts' website)

เติร์กเมนิสถาน
หมวดหมู่:สัญลักษณ์ของประเทศเติร์กเมนิสถาน